RESOLUCIÓN COMPLEMENTARIA ADMITINDO A DON DAVID BARREIRO RODRÍGUEZ COMO ASPIRANTE NO PROCESO SELECTIVO, CONVOCADO PARA CUBRIR TRES PRAZAS DE POLÍCIA LOCAL
ADMINISTRACIÓN LOCAL — Municipal — Pontevedra (Persoal, oposicións, 10/11/2016)

1.—No BOP núm.124, do xoves 30 de xuño de 2016, publicáronse as bases xerais e específicas que regulan a convocatoria de procesos selectivos para cubrir prazas vacantes do Corpo da Policía Local no Concello de Pontevedra incluídas na OEP 2015 e, logo de finalizar o prazo de presentación de instancias de participación nos procesos selectivos convocados (do 18/08/2016 ao 06/09/2016, ambos inclusive), ditouse resolución do concelleiro de goberno responsable da Área de Réxime Interior, Persoal e Patrimonio pola que se facía pública a lista provisional de aspirantes admitidos e excluídos e a composición do tribunal do proceso selectivo convocado para cubrir tres prazas vacantes de policía local no Concello de Pontevedra pola quenda libre, incluídas na Oferta Emprego Pública do ano 2015 publicada no Boletín Oficial da Provincia (BOP) nº 193 de data 07/10/2016. Na lista provisional de admitidos e excluídos consta como excluído o aspirante don Hachim Celdran Garcia Vidal pola causa 7 (Por non presentar certificado médico no que se faga constar expresamente que o aspirante reúne as condicións físicas e sanitarias para a realización dos exercicios físicos ou por presentar certificado médico caducado ou sen data de expedición). 2.—Unha vez finalizado o prazo de emenda sinalado na antedita resolución (do 08/10/2016 ao 20/10/2016, ambos inclusive), o concelleiro de goberno responsable da Área de Réxime Interior, Persoal e Patrimonio ditou resolución de data 28/10/2016 pola que se aprobou a lista definitiva de aspirantes admitidos e excluídos e se fixou a data do primeiro exame do proceso selectivo convocado para cubrir tres prazas vacantes de policía local no Concello de Pontevedra pola quenda libre, incluídas na Oferta Emprego Pública do ano 2015, que se publicou no BOP nº 211, de data 04/11/2016. Na mesma resolución consta así mesmo como excluído definitivo o aspirante don Hachim Celdran Garcia Vidal, pola mesma causa que a exclusión provisional arriba sinalado. Porén, o mesmo día da publicación (04/11/2016), don Hachim Celdran Garcia Vidal, púxose en contacto co Servizo de Persoal para manifestar que o día 18/10/2016 e, polo tanto dentro do prazo previsto para elo, achegou unha solicitude de emenda, xunto a documentación xustificativa correspondente (o certificado médico esixido nas bases reguladoras do procedemento) a través da sede electrónica do Concello de Pontevedra.3.—Na mesma data, o Servizo de Persoal constatou a presentación da documentación alegada por don David Barreiro Rodríguez (DNI 36 165 306 Z) no rexistro de entrada da Sede Electrónica municipal, o que tivo lugar o día 18/10/2016, ás 18.36 h e 23 min e con número de Rexistro de entrada 2016039372, tal e como consta no xustificante emitido para os efectos polo Rexistro Xeral Municipal. En consecuencia, procede incorporar ao expediente a documentación de emenda achegada pola vía da Sede Electrónica polo Sr. Barreiro Rodríguez e emitir unha resolución complementaria para declarar a don John Alan Rite De la Cierva, con DNI XXXXXXXXX, como aspirante admitido ao proceso selectivo convocado para cubrir tres prazas vacantes de policía local no Concello de Pontevedra pola quenda libre, incluídas na Oferta Emprego Pública do ano 2015, que deberá publicarse coa maior brevidade posible e notificarse de forma expresa ao interesado, para os efectos da súa posible participación no proceso selectivo.4.—Na mesma resolución do 28/10/2016 de aprobación da lista definitiva de aspirantes admitidos e excluídos, fixáronse as datas de constitución do tribunal cualificador e de realización do primeiro exercicio do proceso selectivo de policía, nos termos que se reproducen a continuación: Constitución do Tribunal o día 4 de novembro de 2016, ás 11:00 horas, na Sala de Xuntas do Concello, situada en Michelena-30, baixo. O primeiro exercicio terá lugar o día 9 de novembro 2016, ás 13:00 horas, no Auditorio do Pazo de Congresos e Exposicións. (.)” En consecuencia co arriba exposto e de conformidade coas Bases reguladoras da convocatoria, esta Concellería de Goberno Primeiro.— Incluír a don Hachim Celdran Garcia Vidal na lista definitiva de aspirantes admitidos no proceso selectivo convocado para cubrir tres prazas vacantes de policía na Policía Local do Concello de Pontevedra, ao acreditarse que emendou, en tempo e forma, a causa pola que se lle excluíra do mesmo proceso selectivo, tal e como se pon de manifesto na parte expositiva desta resolución. Segundo.— Notificar, para o seu coñecemento, a don Hachim Celdran Garcia Vidal a data de celebración do primeiro exercicio do proceso selectivo convocado para cubrir tres prazas vacantes de policía conforme ao disposto na Resolución do concelleiro de goberno responsable da Área de Réxime Interior, Persoal e Patrimonio publicada no BOP nº 211 de data 04/11/2016: Constitución do Tribunal o día 4 de novembro de 2016, ás 11:00 horas, na Sala de Xuntas do Concello, situada en Michelena-30, baixo. O primeiro exercicio terá lugar o día 9 de novembro 2016, ás 13:00 horas, no Auditorio do Pazo de Congresos e Exposicións. Terceiro.— O aspirante deberá presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Cuarto.— A presente resolución publicarase no Taboleiro de anuncios do Concello (situado no baixo do edificio Michelena 30) e no BOP, para xeral coñecemento aos efectos previstos nas bases da convocatoria e, de forma complementaria, na Sede Electrónica do Concello de Pontevedra cuxa dirección é http://sede.pontevedra. gal (antigamente Páxina Web do Concello de Pontevedra www.pontevedra. eu). Así mesmo, a presente resolución notifícaselle expresamente ao interesado, don Hachim Celdran Garcia Vidal e ao secretario do Tribunal cualificador, para que teñan coñecemento da súa admisión como aspirante do proceso selectivo convocado para cubrir tres prazas de policía na Policía Local do Concello de Pontevedra. Quinto.— Contra a precedente resolución, que pon fin á vía administrativa, poderá interpoñerse ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 124.1 da Lei 39/2015, do 1 de outubro, do procedemento administrativo común das administracións públicas ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Así o ordena e dispón o concelleiro de goberno responsable no exercicio das súas atribucións delegadas, en Pontevedra a sete de novembro de dous mil dezaseis, ante o Secretario da Administración Municipal, que DA FE da precedente resolución.” Pontevedra, 7 de novembro de 2016.—O Concelleiro de Goberno Responsable da Área de Réxime Interior e Persoal, Vicente García Legísima.